***ΓΕΝΙΚΑ ΓΙΑ ΤΟΥΣ ΜΥΕΣ***

***Έκφυση***: Το άκρο του μυός που συνδέεται με το ακίνητο μέλος της άρθρωσης.

***Κατάφυση***: Το άκρο του μυός που συνδέεται με το κινητό μέλος.

***Γαστέρα***: Το συσταλτό μέρος του μυός.

***Τένοντας***: Σύνολο ισχυρών εύκαμπτων ινών συνδετικού ιστού για τη σύνδεση του μυός με το οστό. Ο τένοντας δεν συσπάται.

***Μυϊκές ίνες***

• Κυλινδρικά κύτταρα με διαφορετική διάμετρο, ακόμα και στον ίδιο μυ (10 - 100 μm). Μπορούν να φτάσουν σε μήκος έως και 15 cm.

• Ο αριθμός των μυϊκών ινών είναι ανάλογος με την κάθετη διατομή της γαστέρας και είναι διαφορετικός από μυ σε μυ και από άτομο σε άτομο.

• Καλύπτονται εξωτερικά από μια λεπτή ελαστική μεμβράνη το σαρκείλημμα.

• Κάτω από αυτό υπάρχει το σαρκόπλασμα και μέσα του υπάρχουν λεπτά ινίδια, διατεταγμένα κατά μήκος και παράλληλα μεταξύ τους, τα μυϊκά ινίδια.